**Klinikstedsbeskrivelse for:**

Navn på klinisk uddannelsessted: Børnehuset Troldemosen

Adresse: Bank Mikkelsens Vej 14A, 2820 Gentofte

Hovednummer: 39984480

E-mail: Troldemosen@gentofte.dk

Klinisk vejleder navn: Thilde Mattisson

Klinisk vejleder tlf.: 29103759

Klinisk vejleder e-mail: tot@gentofte.dk

|  |  |  |
| --- | --- | --- |
| 1. | Beskrivelse af institutionen samt fysioterapien (de organisatoriske rammer: funktion, størrelse, antal indlagte/ambulante patienter/borgere) | Børnehuset Troldemosen er en specialinstitution for børn med fysiske og psykiske handicap i alderen 0-7 år. Huset er normeret til 36 børn fordelt på forskellige afdelinger og stuer. Antallet af børn kan variere af forskellige årsager. Børnehuset Troldemosen er opdelt i 2 etager. I underetagen er det primært børn med multiple funktionsnedsættelser, fordelt på 2 afdelinger (Skovtroldene og Charmetroldene). På huset 1. sal er det primært børn med autisme spektrum forstyrrelse, fordelt på 2 afdelinger (Mumitroldene og Bjergtroldene). Fysioterapeuterne indgår i den daglig aktivitet på stuen og har dagligt træning og behandling af børnene. I Troldemosen har vi en gymnastiksal, sanserum, trampolinrum, vandrum og udendørs træningsfaciliteter som benyttes til den daglige træning og behandling. Derudover låner vi ”Aktivitetscentret på Kellersvej i Gladsaxes” heste 1 gang ugentligt og Børneterapien Gentoftes varmtvand bassin 1 gang ugentligt hvor ergo- og fysioterapeuterne deltager. I Troldemosen er der daglig tværfaglig sparring med øvrige faggrupper som inkluderer ergoterapeuter, logopæder, pædagoger, sygeplejerske og psykolog. Fysioterapeuterne har forældresamarbejde og løbende statusmøder, hvor der sættes mål sammen med forældrene og eventuelle samarbejdspartnere. Fysioterapeuterne deltager på netværksmøder med forældre, læger og bandagister.  |
| 2. | Personale i fysioterapien | I Børnehuset Troldemosen er der 2 fysioterapeuter i underetagen fordelt på hver deres stue (Skovtroldene og Charmetroldene). På 1. sal er der 1 fysioterapeuter tilknyttet de to afdelinger (Mumitroldene og Bjergtroldene).   |
| 3. | Samarbejdspartnere:* Tværprofessionelle (lokale)
* Tværsektorielle
 | Ergoterapeuter, logopæder, pædagoger, sygeplejerske, psykolog og bandagist.Børnehuset Troldemosen har tilknyttet en bandagist som kommer fast 1 gang ugentligt. Der er desuden et tæt samarbejde med synskonsulenter, som kommer ofte i Troldemosen. Herudover er der ofte kontakt med læger, diætister, hjemmevejledere samt forældrenes tilknyttede sagsbehandlere i kommunen.  |
| 4. | Kliniske underviser:Tlf.nr.:E-mail:Klinisk vejleder modul eller anden pædagogisk udd.:Ja/nejKlinisk underviser vikar:Tlf. nr.:E-mail: Leder:Tlf.nr.:E-mail:Daglig leder:Tlf.nr.:E-mail | Thilde Mattisson29103759tot@gentofte.dkJa, Klinisk vejleder Anna Stoltz Mikkelsen 29136690asmi@gentofte.dkHelene Pihlkjær Harder20514496hph@gentofte.dkRosi Eksing21243109rbe@gentofte.dk |
| 5.  | Fysioterapien vision, formal og mål. | I Troldemosen er grundlaget for arbejdet med børnene, et positivt livs- og menneskesyn. Vi har fokus på de ting børnene kan og de færdigheder de mestre. Børnene er ikke udviklet alderssvarende fysisk og/eller kognitivt, derfor er det vigtigt med en tidligt tværfaglig indsats, der gennem udviklende og kompenserende foranstaltninger, støtter barnet bedst muligt.  |
| 6. | Fysioterapiens fagområder, optageområde, fysioterapeutiske opgaver og tilgange (holdaktiviteter, behandling, bassin, hjemmebehandlinger mm.) | Børnegruppen består af børn med multiple funktionsnedsættelser og børn med autisme spektrum forstyrrelser. Terapeuterne indgår i stuernes aktiviteter fra 8-12 hver dag, hvor den primære opgave er at se mulighederne for børnenes træning og behandling i de rammer børnene er i. Vi ser på børnenes meningsfulde aktiviteter og aktivitet og deltagelse. I tilknytning til dette benytter vi vores gymnastiksal til individuel- eller holdtræning. Derudover benyttes også sanserum, trampolinrum, vandrum og varmtvand bassin.Mange af børnene benytter kropsbårende hjælpemidler som terapeuterne i samarbejde med bandagisten løbende vurderer og tilretter. Stuernes tilknyttede terapeuter har også ansvaret for at vurderer behov for gangredskaber, ståstativer og specialstole samt indstillingen af dem. Vi foretager som udgangspunkt ikke hjemmebehandling. |
| 7.  | Beskrivelse af de kliniske undervisningsforløb som institutionen afholder. | 2 semester4 semester5 semester6 semester |
| 8. | Undervisningen organisering og tilrettelæggelse | De studerende vil primært være tilknyttet under etagens børn. De studerende vil i længere praktikperioder stifte bekendtskab med den anden børne målgruppe end den de er tilknyttet. De studerende vil indgå i stuernes aktiviteter fra kl.8-12 hver dag, hvor den primære opgave er at udføre træning og behandling i de rammer børnene er i. Den kliniske vejleder vil tilrettelægge at de studerende får tilknyttet fokusbørn, hvor der er større mulighed for fordybelse. Efter kl.12 er der tid til dokumentation, refleksion, fordybelse, sparring og evaluering. Ud fra semesterbeskrivelsen planlægges og tilrettelægges der tid til samtaler og undervisning med den kliniske vejleder.  |
| 9. | Beskrivelse af lærings- og studiemiljøet | De studerende vil i klinikperioden lære at samarbejde med den medstuderende, selvstændigt og i et tværfagligt team.  |
| 10.  | Medarbejdernes og lederens rolle i forhold til de studerende | De studerende vil arbejde tæt sammen med pædagoger og ergoterapeut dagligt. Pædagogerne vil stille sig til rådighed for sparring og interviews omkring børnene samt hjælpe de studerende i det behov de må have i samværet med barnet. Troldemosens leder kan være til rådighed for spørgsmål for de studerende.  |
| 11. | De fysiske rammer for de studerende (faciliteter, studierum, adgang til IT mm. | De studerende vil have et studierum, hvor de kan ræsonnere, søge vide og reflekterer. Der vil være fagbøger, briks og behandlingsbord til rådighed. De studerende har adgang til alle behandlingsrum/træningsfaciliteter på matriklen.Ved de længerevarende klinikperioder vil de studerende få udleveret adgang til Troldemosen IT-system og dermed Troldemosens interne dokumentationssystem til dokumentation samt videns søgning.  |
| 12.  | Formelle og praktiske forhold omkring den studerendes deltagelse og kliniske undervisning på stedet (uniformer, garderobe mm.) | De studerende skal have gennemført hjernelungeredning, hygiejne kursus, samt brandkursus. Derudover skal der sendes staffe- og børneattest inden klinikperiodens start. Vi benytter ikke uniformer i Troldemosen. Det anbefales at tage tøj på som kan tåle snavs og slid. Tøj erstattes ikke. De studerende kan opbevare deres private ting i studierummet.  |
| 13. | Evalueringsprocedure af klinisk undervisning | Evaluering sker ved samtale.  |
| 14.  | Forsknings- samt kvalitets- og udviklingsarbejder i fysioterapien | Kvalitet og udvikling skabes gennem tæt tværfagligt samarbejde samt ugentligt mono- og tværfaglige terapeutmøder.  |

Senest revideret d.28.02.23